L’alcalde de Sagunt i membres de la Corporació Municipal visiten les obres de la tercera fase de l’Epicentre
30 de novembre 2017

![](/media/r1xa0zkt/04-img_9186_cuerpo.jpg)  

Este matí l’alcalde de Sagunt, Quico Fernández, el regidor d’Activitats, Guillermo Sampedro, i el regidor de Promoció Econòmica, Miguel Chover, han visitat les obres de la Fase III de _l’Epicentre_ acompanyats d’altres membres de la Corporació Municipal. L’alcalde de Sagunt ha declarat que **«estem en un lloc que s’anomena _l’Epicentre_; tot i que epicentre és un nom que té unes connotacions un poc estranyes perquè fan referencia moltes voltes a l'inici d'un terratrémol, en realitat no estem en un terratrémol sinó en una revolució i en un canvi molt important. Una ciutat que no tenia una vocació clarament comercial, sinó més bé tenia industrial i agrícola, ara és una ciutat que té una vocació molt més diversa i molt més integral».**

En eixe sentit, Quico Fernández ha volgut agrair que existisquen empresaris que hagen confiat en Sagunt d'una forma molt decidida i que això s'estiga concretant d'una manera tan ràpida. «**És cert que al nord de la ciutat de València, que no hem d'oblidar que és la gran àrea metropolitana, no hi havia una oferta i ara Sagunt va a convertir-se en la gran oferta, no només per a la nostra comarca sinó per a tota l'àrea metropolitana en la part nord, per a tota la zona de la plana baixa i per a tota la zona de l'alt Palància fins a Terol»** ha afirmat Fernández.​

  

![](/media/53ilqlqf/04-img_9158_cuerpo.jpg)  
  

Fa poc més de dos anys, en juliol de l'any 2015, es va posar la primera pedra d’este projecte **«i en poc de temps veiem com la imatge de la ciutat, la trama de la ciutat, està canviant d'una manera molt positiva. Estem mirant al passat i al futur, construint una nova ciutat, com a les antigues ciutats romanes on trobàvem el "cardus" i el "decumanus". El "decumanus" era la via que anava de l'est a l'oest i el "cardus" la que anava de nord a sud. Nosaltres estem, pràcticament, al centre d'esta nova gran ciutat que és Sagunt que, com a les antigues ciutats, tenia una part administrativa o una part religiosa. En el nostre cas, és la part comercial el punt de trobada»** ha argumentat Quico Fernández, qui ha recordat també que **«quan l’estiu passat férem el concert d'Antonio Orozco per tancar les festes de Sagunt i iniciar les del Port de Sagunt, ja ens vàrem trobar ací gran part de la ciutat, és a dir, és com un gran punt de trobada com eixe centre cívic i comercial que compartim mirant al futur, no mirant a eixe passat de camins oposats i diferents, moltes vegades de manera artificial. A més, crec que és per a nosaltres un motiu d'orgull, un motiu de saber que tenim un projecte i que es va concretant dia a dia amb estos espais que creixen d'una manera tan ràpida i que, evidentment, ens asseguren que tenim un projecte de ciutat i de prosperitat».**

Finalment, l’alcalde de Sagunt ha destacat que **«estem en una renaixença d'esta ciutat, la qual ha sigut tan important i que ho va a ser molt més en el futur. Vull agrair una vegada més als empresaris que confien en la nostra ciutat i esperem que com a corporació, com a ajuntament, sense diferències polítiques ni partidismes, estiguem a l'altura de les seues expectatives».​**

**![](/media/q20da50m/04-img_9170_cuerpo.jpg)  
**

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-i-membres-de-la-corporacio-municipal-visiten-les-obres-de-la-tercera-fase-de-l-epicentre/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-i-membres-de-la-corporacio-municipal-visiten-les-obres-de-la-tercera-fase-de-l-epicentre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-i-membres-de-la-corporacio-municipal-visiten-les-obres-de-la-tercera-fase-de-l-epicentre/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-i-membres-de-la-corporacio-municipal-visiten-les-obres-de-la-tercera-fase-de-l-epicentre/)